b'\n_START_ARTICLE_\nAlessio Romagnoli\n_START_SECTION_\nSeurajoukkueura\n_START_PARAGRAPH_\nRomagnoli on AS Roman kasvatti. H\xc3\xa4n debytoi seuran ykk\xc3\xb6sjoukkueen paidassa Serie A:ssa maaliskuussa 2013 Genoaa vastaan onnistuen heti maalinteossa puskemalla Francesco Tottin kulmapotkusta. Syyskuussa 2014 Romagnoli siirtyi kauden 2014-2015 kattavalle lainasopimukselle Serie A:n Sampdoriaan, jossa h\xc3\xa4n pelasi kauden aikana 31 ottelua tehden niiss\xc3\xa4 kaksi maalia. Vahvan kauden j\xc3\xa4lkeen Romagnoli siirtyi AC Milaniin, jossa on nyt pelannut kaudesta 2015-2016 l\xc3\xa4htien. My\xc3\xb6s esimerkiksi Arsenal on ollut kiinnostunut Romagnolin palveluksista.\n_START_SECTION_\nMaajoukkueura\n_START_PARAGRAPH_\nRomagnoli on edustanut monia Italian nuorten maajoukkueita. Vuodesta 2016 h\xc3\xa4n on pelannut A-maajoukkueessa, jossa otteluita on kertynyt kahdeksan. Debyyttins\xc3\xa4 h\xc3\xa4n teki Espanjaa vastaan MM-karsinnassa 6. lokakuuta 2016. Maajoukkuedebyytiss\xc3\xa4\xc3\xa4n Romagnoli pelasi topparina t\xc3\xa4ydet 90 minuuttia 1-1 tasatulokseen p\xc3\xa4\xc3\xa4ttyneess\xc3\xa4 ottelussa.'